تورکیه‌ده چئویریلیشه جهد ائدن‌لرین علیه‌ینه دونیانین دؤرد بیر طرفینده باش وئرن اعتراضلار داوام ائدیر.
آمریکادا یاشایان یوزلرله تورکیه وطنداشی و قلبینده تورک سئوگی‌سی داشییان‌لار پایتاخت واشینتگتوندا آغ ائوین قارشی‌سینا توپلاندی.
اؤلکه‌ده قانلی چئویریلیشه جهد ائدن‌لری شدت ایله پیسله‌ین اعترازضچی‌لار حکومت و دؤولت باشچی‌سی رجب طیب اردوغانین یانیندا اولدوق‌لارینی دئدیلر.
گؤزیاش‌لارینا حاکم اولا بیلمه‌ین اینسان‌لار شعارلاریندا دموکراتیا اوغوروندا مبارزه ده آمریکانین تورکیه‌نین یانیندا اولماسی نین ضروری‌لیگینی بیلدیردیلر.
مختلیف اؤلکه وطنداش‌لاری‌دا ایشتیراک ائتدیک‌لری اعتراض آکسیاسیندا تورکیه دؤولت باشچی‌سی رجب طیب اردوغانا سسلنیب‌لر
"بیز تورکیه‌نی سئویریک. بیز اؤلکه باشچی‌سی اردوغانی سئویریک. او خالقی اوچون چوخ یاخشی ایشلر گؤرور. اردوغانا سس‌له‌نیریک چئویریلیشه جهد ائدن‌لرله یوموشاق رفتار ائدیلمه‌سین. اونلارا لازیمی درس وئریلسین".
اعتراضچیلار دموکراتیا دوشمن‌لرینه قارشی تورکیه خالقی و حکومتینه دستک‌لرینی بیلدیره‌رک آمریکا پرزیدنتی باراک اوبامایا سسلندی‌لر. اونلار اوباما‌دان فتح الله گوله‌نین تورکیه‌یه تسلیم ائدیلمه‌سینی ایسته‌دیلر و بونا دایر امضا کامپانیاسی باشلادیبلار.
آغ ائوین قارشی‌سینا توپ‌لاشان‌لار فتح الله‌چی تررور تشکیلاتی‌نین تؤرتدیگی چئویریلیش‌ده شهید اولان‌لاری آنیب، دعالار ائدیب‌.
